Að meðtöldum þeim sem fengu veitingu hjá kærunefnd útlendingamála og vernd sem aðstandendur eða í boði stjórnvalda er heildarfjöldinn 288 . 73% umsækjenda voru karlkyns og 27% kvenkyns ; 77% umsækjenda voru fullorðnir og 23% yngri en 18 ára . Flestir þeirra eru ríkisborgarar Írak , Sómalíu og Nígeríu . Af þeim 406 málum sem Útlendingastofnun tók til efnislegrar meðferðar lauk 160 með ákvörðun um veitingu alþjóðlegrar verndar ( 109 ) , viðbótarverndar ( 40 ) eða dvalarleyfis af mannúðarástæðum ( 11 ) og 246 með ákvörðun um synjun . Flestar veitingar voru til umsækjenda frá Írak ( 47 ) , Afganistan ( 14 ) og Sýrlandi ( 14 ) en flestir þeirra sem var synjað komu frá Georgíu ( 65 ) og Albaníu ( 56 ) . Nánari upplýsingar um niðurstöður afgreiddra mála eftir ríkisfangi er að finna á tölfræðisíðu vefsins . Auk þeirra 160 einstaklinga sem var veitt alþjóðleg vernd , viðbótarvernd eða dvalarleyfi af mannúðarástæðum með ákvörðun Útlendingastofnunar fengu 35 alþjóðlega vernd eða mannúðarleyfi hjá kærunefnd útlendingamála , 41 einstaklingur fékk alþjóðlega vernd og dvalarleyfi hér á landi sem aðstandandi flóttamanns og 52 einstaklingar komu hingað til lands og fengu alþjóðlega vernd í boði íslenskra stjórnvalda ( kvótaflóttamenn ) . Samtals fengu því 288 einstaklingar alþjóðlega vernd , viðbótarvernd eða dvalarleyfi af mannúðarástæðum hér á landi árið 2018 . Afgreiðslutími umsókna sem afgreiddar voru með ákvörðun um endursendingu á grundvelli Dyflinnarreglugerðarinnar lengdist úr 88 dögum í 115 daga að meðaltali og afgreiðslutími umsókna í hefðbundinni efnismeðferð lengdist úr 191 degi í 220 daga að meðaltali . Um 290 einstaklingar voru í þjónustu hjá félagsþjónustu Reykjavíkurborgar , Hafnarfjarðarkaupstaðar og Reykjanesbæjar á grundvelli þjónustusamninga við Útlendingastofnun . Móttöku - og þjónustuteymi Útlendingastofnunar veittu um 280 einstaklingum þjónustu .